CPVO-TP/052/2 galīgais variants

Tulkojums no angļu valodas

Datums: 2012. gada 28. novembris

|  |  |
| --- | --- |
| \\10.94.8.22\kopeja\EN - LV\Directory tulkojumi\Dažādi\L12634\media\image1.jpeg | Community Plant Variety Office [Kopienas Augu šķirņu birojs] |

# ATŠĶIRĪGUMA, VIENDABĪGUMA UN STABILITĀTES PĀRBAUŽU PROTOKOLS

***Ribes rubrum L.***

# SARKANĀS JĀŅOGAS, BALTĀS JĀŅOGAS

*UPOV* kods: RIBES\_RUB

# Pieņemts 28.11.2012.

**Stājies spēkā 01.01.2012.**

## I. PROTOKOLA PRIEKŠMETS

Protokolā ir aprakstītas tehniskās procedūras, kas jāievēro, lai izpildītu Padomes Regulas (EK) Nr. 2100/94 prasības par Kopienas augu šķirņu aizsardzību. Tehniskās procedūras ir apstiprinājusi Administratīvā padome, un to pamatā ir vispārējais Starptautiskās Jaunu augu šķirņu aizsardzības savienības (*UPOV*) Dokuments TG/1/3 un *UPOV* 2011. gada 20. oktobra Vadlīnijas TG/52/6 par atšķirīguma, viendabīguma un stabilitātes pārbaužu veikšanu. Šis protokols attiecas uz visām ***Ribes rubrum L*** šķirnēm.

## II. AUGU MATERIĀLA IESNIEGŠANA

1. Kopienas Augu šķirņu birojs (*CPVO*) ir atbildīgs par informācijas sniegšanu pieteikuma iesniedzējam attiecībā uz:

* + - augu materiāla pieņemšanas beigu datumu;
    - mazāko nepieciešamo augu materiāla daudzumu un kvalitāti;
    - pārbaudes biroju, uz kuru materiāls jānosūta.

Pārbaudei iesniegtā materiāla apakšparaugs tiks saglabāts šķirņu kolekcijā kā kandidātšķirnes galīgais paraugs.

Iesniedzējs ir atbildīgs par to, lai tiktu nodrošināta atbilstība visām muitas un augu veselības prasībām.

2. Beigu datumi, līdz kuriem pārbaudes birojs pieņem dokumentus un materiālu

Beigu datumus pieprasījumu un tehnisko anketu iesniegšanai, kā arī augu materiāla iesniegšanas periodu vai beigu datumu nosaka *CPVO* un katrs izraudzītais pārbaudes birojs.

Pārbaudes birojs ir atbildīgs par to, lai nekavējoties tiktu apstiprināta pārbaužu pieprasījumu un tehnisko anketu saņemšana. Tiklīdz pagājis augu materiāla pieņemšanas beigu datums, pārbaudes birojam jāinformē *CPVO* par to, vai saņemts atbilstīgs augu materiāls. Gadījumā, ja iesniegtais augu materiāls ir neapmierinošs, informācija par to jāsniedz *CPVO* pēc iespējas ātrāk.

3. Prasības augu materiālam

Informācija par šķirņu tehniskās pārbaudes veikšanai paredzētā augu materiāla iesniegšanas beigu datumiem un iesniegšanas prasībām pieejama *CPVO* tīmekļa vietnē (www.cpvo.europa.eu) oficiālā izdevuma īpašajā laidienā *S2*.

|  |  |
| --- | --- |
| Augu kvalitāte | Nedrīkst būt zemāka par standartiem, kas noteikti Padomes Direktīvā 2000/29/EK un tās grozījumos par karantīnas organismiem, kā arī Padomes Direktīvā 2008/90/EK un Komisijas Direktīvā 93/48/EEK un šo direktīvu grozījumos par organismiem, kas pasliktina augu kvalitāti, datumā, kurā pieņemts šis protokols; lūgums atsaukties uz pilno dokumenta tekstu “Eur-Lex” datubāzē, ja kāda no trim minētajām direktīvām tiek vēlāk grozīta. |
| Ķīmiskā apstrāde | Augu materiāls nedrīkst būt apstrādāts, ja vien šādu apstrādi nepieļauj vai nepieprasa *CPVO* un pārbaudes birojs. Ja materiāls ir apstrādāts, jāiesniedz visi dati par veikto apstrādi. |
| Individuālo augu marķēšana paraugā: | - suga;  - *CPVO* piešķirtais iesnieguma datnes numurs;  - selekcionāra piešķirtais apzīmējums;  - pārbaudes birojs (ja ir zināms);  - iesniedzēja vārds un uzvārds vai nosaukums;  - frāze “Pēc *CPVO* pieprasījuma”. |

## III. PĀRBAUŽU VEIKŠANA

1. Šķirņu kolekcija

Šķirņu kolekciju uztur, lai ar tās palīdzību pārbaudē noteiktu kandidātšķirņu atšķirīgumu. Šķirņu kolekcijā var ietilpt gan dzīvais augu materiāls, gan aprakstoša informācija. Šķirņu kolekcijā šķirni iekļauj tikai tad, ja ir pieejams augu materiāls tehniskas pārbaudes veikšanai.

Saskaņā ar Padomes Regulas (EK) Nr. 2100/94 7. pantu kolekcijas pamatā jābūt šādām šķirnēm:

* + - šķirnēm, kas uzskaitītas vai aizsargātas ES līmenī vai vismaz vienā no EEZ dalībvalstīm;
    - šķirnēm, kas aizsargātas citās *UPOV* dalībvalstīs;
    - jebkurai citai vispāratzītai šķirnei.

Šķirņu kolekcija katrā pārbaudes birojā ir atkarīga no vides apstākļiem, kādos šis pārbaudes birojs atrodas.

Šķirņu kolekcijas glabā apstākļos, kas katram jaunieguvumam nodrošina ilgtermiņa saglabāšanu. Par sabojāta vai iztērēta paraugšķirnes materiāla nomaiņu ir atbildīgi pārbaudes biroji. Materiāla nomaiņu var veikt tikai tad, ja attiecīgās pārbaudes apliecina atbilstību jau esošajam paraugšķirnes materiālam. Ja paraugšķirnes materiāla nomaiņā rodas grūtības, pārbaudes birojiem par tām jāinformē *CPVO*. Ja nav iespējams piegādāt pārbaudes birojam autentisku šķirnes augu materiālu, šķirni no šķirņu kolekcijas izņem.

2. Pārbaudāmais materiāls

Kandidātšķirnes tieši salīdzina ar citām šķirnēm, kas pretendē uz Kopienas augu šķirņu aizsardzību un kurām veic pārbaudi tajā pašā birojā, kā arī ar atbilstošām šķirnēm no šķirņu kolekcijas. Vajadzības gadījumā pārbaudes birojs var iekļaut arī citas kandidātšķirnes un šķirnes. Tādēļ pārbaudes birojiem jācenšas savu darbu saskaņot ar citiem birojiem, kas iesaistīti sarkano un balto jāņogu atšķirīguma, viendabīguma un stabilitātes pārbaudē. Par katru kandidātšķirni jābūt vismaz tehnisko anketu apmaiņai, un pārbaudes perioda laikā pārbaudes birojiem jāinformē vienam otru un *CPVO* par tām kandidātšķirnēm, kuru atšķirīguma noteikšana varētu sagādāt problēmas. Īpašu problēmu risināšanai pārbaudes biroji var apmainīties ar augu materiālu.

3. Izmantojamās pazīmes

Atšķirīguma, viendabīguma un stabilitātes pārbaudēs, kā arī aprakstu sagatavošanā jāizmanto 1. pielikumā norādītās pazīmes. Izmanto visas pazīmes, nodrošinot to, lai jebkuras citas pazīmes izpausmes pakāpes nepadarītu attiecīgās pazīmes novērošanu par neiespējamu un pazīmes izpausmi netraucētu vides apstākļi, kādos pārbaude tiek veikta. Pēdējā gadījumā par to jāinformē *CPVO*. Turklāt pazīmes novērošana var būt neiespējama kādu citu noteikumu, piemēram, ar augu veselību saistīto noteikumu dēļ.

Saskaņā ar Komisijas Regulas Nr. 874/2009 23. pantu Administratīvā padome pilnvaro priekšsēdētāju reģistrēt šķirņu papildu pazīmes un to izpausmes.

4. Šķirņu grupēšana

Lai atvieglotu atšķirīguma novērtēšanu, šķirnes un ar tām salīdzināmās kandidātšķirnes ir grupējamas. Grupēšanai ir piemērotas tās pazīmes, kuras šķirnes robežās no pieredzes ir zināmas kā nemainīgas vai tikai nedaudz mainīgas un kuru dažādās izpausmju pakāpes kolekcijā ir samērā vienmērīgi sadalītas. Nepārtrauktu grupēšanas pazīmju gadījumā ir vajadzīgas tādas izpausmes pakāpes starp blakus grupām, kas savstarpēji pārklājas, lai samazinātu risku, ka kandidātšķirnes tiks nepareizi iedalītas grupās. Grupēšanai izmantojamās pazīmes varētu būt šādas:

1. augļu ķekars: garums, ieskaitot kātu (22. pazīme);
2. oga: lielums (25. pazīme);
3. oga: krāsa (27. pazīme);
4. augļu nogatavošanās sākums (30. pazīme).

5. Izmēģinājuma plāni un audzēšanas apstākļi

Pārbaužu minimālais ilgums parasti ir vismaz divas apmierinošas augļu ražas. Pārbaudes veic apstākļos, kas nodrošina normālu augšanu. Lauciņu lielumam jābūt tādam, lai augus vai augu daļas var noņemt mērīšanai un skaitīšanai, netraucējot novērojumus, kas jāveic līdz augšanas cikla beigām.

Pārbaudes plāns ir turpmāk norādīts.

Katrā pārbaudē jāiekļauj 5 augi.

Ja vien nav noteikts citādi, visus novērojumus veic par 5 augiem vai augu daļām, kas ņemtas no visiem 5 augiem.

6. Īpašās pārbaudes

Saskaņā ar Padomes Regulas (EK) Nr. 2100/94 83. panta 3. punktu pieteicējs tehniskajā anketā vai pārbaudes laikā var norādīt, ka kandidātšķirnei piemīt pazīme, kas varētu palīdzēt atšķirīguma noteikšanā. Ja šāds apgalvojums ir izteikts un to apstiprina ticami tehniskie dati, var uzsākt īpašu pārbaudi ar nosacījumu, ka iespējams izveidot tehniski pieņemamu pārbaudes procedūru.

Īpašās pārbaudes ar *CPVO* priekšsēdētāja piekrišanu tiek veiktas tad, ja ir maz ticams, ka atšķirīgums parādīsies, izmantojot protokolā nosauktās pazīmes.

7. Lēmumu normatīvi

#### Atšķirīgums

Kandidātšķirne uzskatāma par atšķirīgu, ja tā atbilst Padomes Regulas (EK) Nr. 2100/94 7. panta prasībām.

#### Viendabīgums

Viendabīguma novērtēšanai jāizmanto populācijas standarts 1 % ar 95 % atzīšanas varbūtību.

Ja paraugā ir 5 augi, tajā nav pieļaujami šķirnei netipiski augi.

#### Stabilitāte

Kandidātšķirni uzskata par pietiekami stabilu, ja nekas neliecina par tās neviendabīgumu.

## IV. REZULTĀTU PAZIŅOŠANA

Pēc katras novērošanas sezonas rezultātus apkopo un paziņo *CPVO*, izmantojot *UPOV* tipveida starpposma ziņojuma veidlapu, un jebkuras problēmas norāda pozīcijās “atšķirīgums”, “viendabīgums” un “stabilitāte”. Kandidātšķirnes var atbilst atšķirīguma, viendabīguma un stabilitātes standartiem pēc diviem augļu ražošanas periodiem, bet dažos gadījumos var būt vajadzīgi trīs augļu ražošanas periodi. Kad pārbaudes ir pabeigtas, pārbaudes birojs rezultātus nosūta *CPVO*, izmantojot *UPOV* gala ziņojuma tipveida veidlapu.

Ja uzskatāms, ka attiecīgā kandidātšķirne atbilst atšķirīguma, viendabīguma un stabilitātes standartiem, gala ziņojumam pievieno šķirnes aprakstu *UPOV* ieteiktajā formātā. Ja kandidātšķirne neatbilst šiem standartiem, gala ziņojumam pievieno neatbilstības pamatojumu un pārbaudes rezultātu kopsavilkumu.

Šķirnes apraksts jāpapildina ar četru šķirnei tipisku lapu grafisko attēlu.

*CPVO* jāsaņem starpposma ziņojumi un gala ziņojumi līdz dienai, par kuru *CPVO* ir vienojies ar pārbaudes biroju.

Starpposma ziņojumus un gala pārbaudes ziņojumus paraksta pārbaudes biroja atbildīgais darbinieks, un tajos ir skaidri apliecinātas *CPVO* ekskluzīvās rīcības tiesības.

Pārbaudes birojs nosūta starpposma ziņojumu un gala ziņojumu uz *CPVO*.

## V. SADARBĪBA AR PIETEIKUMA IESNIEDZĒJU

Ja pārbaudē rodas sarežģījumi, par tiem bez kavēšanās jāinformē *CPVO*, lai šo informāciju var nodot pieteikuma iesniedzējam. Iepriekšējas vienošanās gadījumā pieteikuma iesniedzēju var informēt tieši, un to var darīt tajā pašā laikā, kad informācija tiek nosūtīta uz *CPVO*, īpaši tad, ja ir ieteicams apmeklēt izmēģinājuma vietu.

## VI. STĀŠANĀS SPĒKĀ

Šis protokols stājas spēkā **2012. gada 1. janvārī**. Pārskatītā tehniskā protokola apstiprināšana neietekmēs nevienu procesā esošu kandidātšķirņu atšķirīguma, viendabīguma un stabilitātes pārbaudi, kas ir uzsākta pirms iepriekšminētā datuma. Kandidātšķirņu tehniskās pārbaudes veic saskaņā ar tiem tehniskajiem protokoliem, kas ir spēkā atšķirīguma, viendabīguma un stabilitātes pārbaudes uzsākšanas datumā. Par atšķirīguma, viendabīguma un stabilitātes pārbaudes uzsākšanas datumu uzskata datumu, kurā jāiesniedz augu materiāls pirmajam pārbaudes periodam.

Gadījumos, kad Kopienas Augu šķirņu birojs (*CPVO*) lūdz pārņemt atšķirīguma, viendabīguma un stabilitātes ziņojumu, kuram tehniskā pārbaude ir pabeigta vai arī šāda lūguma brīdī tā ir izpildes procesā, šādu ziņojumu var pieņemt tikai tad, ja tehniskā pārbaude ir veikta atbilstoši *CPVO* tehniskajam protokolam, kas bijis spēkā datumā, kad tehniskā pārbaude tika uzsākta.

\*\*\*\*\*\*\*\*\*\*

# PIELIKUMI

**I PIELIKUMS** LAPPUSE

Pazīmju tabula 7

Apzīmējumi:

(\*) *UPOV* ar zvaigznīti apzīmēta pazīme

(+) Skatīt paskaidrojumu par pazīmju tabulu

(a)-(e) Skatīt paskaidrojumus par pazīmju tabulu

G Grupēšanas pazīmes

Pazīmju izpausmes veidi

QL Kvalitatīva pazīme

QN Kvantitatīva pazīme

PQ Pseidokvalitatīva pazīme

Pazīmju novērošanas veids

MG Viens mērījums par grupu, ko veido augi vai augu daļas

MS Mērījums par vairākiem atsevišķiem augiem vai augu daļām

VG Vizuāls novērtējums, veicot vienu novērojumu par grupu, ko veido augi vai augu daļas

VS Vizuāls novērtējums, novērojot atsevišķus augus vai augu daļas

# Paskaidrojumi un metodes 13

# Literatūra 18

# II PIELIKUMS

# Tehniskā anketa 19

# I PIELIKUMS

## PAZĪMJU TABULA

| ***CPVO***  **Nr.** | ***UPOV***  **Nr.** | | **Stadija, metode** | | **Pazīmes** | | **Piemēri** | | **Vērtējums (balles)** | | |
| --- | --- | --- | --- | --- | --- | --- | --- | --- | --- | --- | --- |
| **1.**  **(+)**  **QN** | **1.**  **(\*)**  **(+)**  **QN** | | **VG**  **a)** | | **Augs: augšanas spars**  vājš  vidējs  stiprs | | *Pink Dutch*  *Maarse’s Prominent, Mulka, Rovada*  *Jonkheer van Tets, Rote Vierländer, Ruby Castle* | | 3  5  7 | | |
| **2.**  **QN** | **2.**  **(\*)**  **QN** | | **VG**  **a)** | | **Augs: dzinumu blīvums**  rets  vidējs  blīvs | | *Heros, Krenever, Losan*  *Rondom, Rote Vierländer, Rovada*  *Mulka, Red Dutch, Rote Versailles, Tatran* | | 3  5  7 | | |
| **3.**  **(+)**  **QN** | **3.**  **(\*)**  **(+)**  **QN** | | **VG**  **a)** | | **Augs: forma**  stāvs  pusstāvs  klājenisks | | *Bad Gasteiner, Bar le Duc*  *Rondom*  *Heros, Jonkheer van Tets, Losan* | | 1  2  3 | | |
| **4.**  **QN** | **4.**  **(\*)**  **QN** | | **VG**  **a)** | | **Augs: kakleņa dzinumu skaits**  mazs  vidējs  liels | | *Heros, Krenever, Rolan*  *Red Dutch, Rote Vierländer*  *Detvan, Mulka* | | 3  5  7 | | |
| **5.**  **(+)**  **QN** | **5.**  **(\*)**  **(+) QN** | | **VG**  **b)** | | **Pumpurs: pozīcija attiecībā pret dzinumu**  piegulošs vai nedaudz atvirzīts  atvirzīts  izteikti atvirzīts | | *Johnkheer van Tets, Natalia, Witan*  *Heinemanns Rote Spätlese*  *Traubenwunder, Tydeman’s Seedling* | | 1  2  3 | | |
| **6.**  **QN** | **6.**  **(\*)**  **QN** | | **VG**  **b)** | | **Pumpurs: garums**  īss  vidējs  garš | | *Kimere, London Market, Rovada*  *Augustus* | | 3  5  7 | | |
| **7.**  **(+)**  **QN** | | **7.**  **(\*)**  **(+)**  **QN** | | **VG**  **b)** | **Pumpurs: galotnes forma**  šauri smaila  plati smaila  noapaļota | *Blanka*  *Detvan* | | | | 1  2  3 | |
| **8.**  **QN** | | **8.**  **QN** | | **VG**  **b)** | **Pumpurs: antocianīna krāsojums**  nav vai ir ļoti vājš  vājš  vidējs  stiprs |  | | | | 1  3  5  7 | |
| **9.**  **(+)**  **QN** | | **9.**  **(\*)**  **(+)**  **QN** | | **VG**  **b)** | **Pumpurs: zieds**  vājš  vidējs  stiprs | *Cascade, Frauendorfi*  *Jonkheer van Tets, Palants Sämling, Red Dutch*  *Augustus, Detvan, Houghton Castle, Rovada* | | | | 1  3  5 | |
| **10.**  **(+)**  **QN** | | **10.**  **(\*)**  **(+)**  **QN** | | **VG** | **Jaunais dzinums: antocianīna krāsojums**  nav vai ir ļoti vājš  vājš  vidējs  stiprs  ļoti stiprs | *Maarse’s Prominent*  *Augustus, Houghton Castle, Roodneus*  *Präkanda*  *Hochrote Frühe* | | | | 1  2  3  4  5 | |
| **11.**  **QN** | | **11.**  **(\*)**  **QN** | | **VG** | **Jaunā lapa: zaļās krāsas intensitāte**  gaiša  vidēja  tumša | *Maarse’s Prominent, Roodneus*  *Cascade*  *Red Lake* | | | | 3  5  7 | |
| **12.**  **QN** | | **12.**  **(\*)**  **QN** | | **VG/MS**  **c)** | **Lapas plātne: garums**  īsa  vidēja  gara | *Red Lake*  *Rosetta, Traubenwunder* | | | | 3  5  7 | |
| **13.**  **QN** | | **13.**  **(\*)**  **QN** | | **VG/MS**  **c)** | **Lapas plātne: platums**  šaura  vidēja  plata | *Rosetta*  *Frauendorfi* | | | | 3  5  7 | |
| **14.** | | **14.** | | **VG/MS** | **Lapas plātne: garuma un platuma attiecība** |  | | | |  | |
|  | | **(\*)** | | **c)** | vidēji saspiesta | *Cascade, Witte van Huisman* | | | | 3 | |
| **(+)** | | **(+)** | |  | vidēja | *Augustus, Detvan* | | | | 5 | |
| **QN** | | **QN** | |  | vidēji iegarena | *Trent* | | | | 7 | |
| **15.**  **QN** | | **15.**  **(\*)**  **QN** | | **VG**  **c)** | **Lapa: zaļās krāsas intensitāte virspusē**  gaiša  vidēja  tumša | *Imperial Blanche*  *Jonkheer van Tets, Laxton’s No.1*  *Augustus, Red Dutch* | | | | 1  3  5 | |
| **16.** | | **16.** | | **VG** | **Lapas kātiņš: biezums** |  | | | |  | |
|  | | **(\*)** | | **c)** | tievs | *Hosszufurtu, Kordes Rotes Wunder* | | | | 1 | |
| **(+)** | | **(+)** | |  | vidējs | *Witte Hollander* | | | | 3 | |
| **QN** | | **QN** | |  | biezs | *Detvan, Imperial Blanche* | | | | 5 | |
| **17.**  **(+)**  **QN** | | **17.**  **(\*)**  **(+)**  **QN** | | **VG**  **d)** | **Ziedkopa: ziedu skaits**  mazs  vidējs  liels | *Primus, Traubenwunder, Victoria*  *Heros, Jonkheer van Tets*  *Detvan, Heinemanns Rote Spätlese, Rovada* | | | | 3  5  7 | |
| **18.**  **QN** | | **18.**  **(\*)**  **QN** | | **VG**  **d)** | **Ziedkopa: ziedkopas ass antocianīna krāsojums**  nav vai ir ļoti vājš  vājš  vidējs  stiprs  ļoti stiprs | *Devínska Vel’koplodná, Heros*  *Frauendorfi, Laxton’s No.1*  *Rondom*  *Argos Piros, Heinemanns Rote*  *Redpol* | | | | 1  3  5  7  9 | |
| **19.**  **QN** | | **19.**  **(\*)**  **QN** | | **VG**  **d)** | **Zieds: lielums**  mazs  vidējs  liels | *Maarse’s Prominent*  *Cascade, Rotet, Rovada*  *Loppersummer, Red Lake* | | | | 3  5  7 | |
| **20.**  **(+)**  **QN** | | **20.**  **(\*)**  **(+)**  **QN** | | **VG**  **d)** | **Zieds: kausiņa izliekums**  ļoti vājš  vājš  vidējs  stiprs  ļoti stiprs | *Devínska Vel’koplodná, Heros*  *Houghton Castle, Jonkheer van Tets*  *Frauendorfi, Mulka, Rote Vierländer*  *Red Dutch* | | | | 1  2  3  4  5 | |
| **21.**  **QN** | | **21.**  **(\*)**  **QN** | | **VG**  **d)** | **Zieds: kausiņa antocianīna krāsojums**  nav vai ir ļoti vājš  vājš  vidējs  stiprs  ļoti stiprs | *Chenonceau, Devínska Vel’koplodná, Heros*  *Jonkheer van Tets, Minnesota 69, Rote Vierländer*  *Detvan, Mulka, Roodneus*  *Bad Gasteiner, Red Dutch* | | | | 1  3  5  7  9 | |
| **22.**  **(+)**  **QN**  **G** | | **22.**  **(\*)**  **(+)**  **QN** | | **VG/MS**  **e)** | **Augļu ķekars: garums bez kāta**  ļoti īss  īss  vidējs  garš  ļoti garš | *Imperial Blanche*  *Rondom*  *Blanka, Jonkheer van Tets*  *Detvan, Tatran* | | | | 1  3  5  7  9 | |
| **23.**  **QN** | | **23.**  **(\*)**  **QN** | | **VG/MS**  **e)** | **Augļu ķekars: kāta garums**  īss  vidējs  garš  ļoti garš | *Rondom*  *Versailles Blanche*  *Augustus, Redpoll, Roodneus*  *Tatran* | | | | 3  5  7  9 | |
| **24.**  **QN** | **24.**  **(\*)**  **QN** | | **VG**  **e)** | | **Augļu ķekars: ogu blīvums**  retas  vidējas  blīvas | | *Devínska Vel’koplodná*  *Rogwood, Traubenwunder*  *Kimere, Kordes Rotes Wunder, Rosetta* | | | 3  5  7 |
| **25.**  **QN**  **G** | **25.**  **(\*)**  **QN** | | **VG**  **e)** | | **Oga: lielums**  ļoti maza  maza  vidēja  liela  ļoti liela | | *Devínska Vel’koplodná, Mulka*  *Houghton Castle, Laxton’s Perfection*  *Augustus, Laxton’s No.1, Rote Vierländer*  *Heros, Jonkheer van Tets*  *Cascade* | | | 1  3  5  7  9 |
| **26.** | **26.** | | **VG** | | **Oga: forma** | |  | | |  |
|  | **(\*)** | | **e)** | | plakani apaļa | | *Laxton’s No.1, Zitavia* | | | 1 |
| **(+)** | **(+)** | |  | | apaļa | | *Mulka* | | | 2 |
| **PQ** | **PQ** | |  | | bumbierveida | | *Rote Vierländer, Witte Hollander* | | | 3 |
| **27.**  **PQ**  **G** | **27.**  **(\*)**  **PQ** | | **VG**  **e)** | | **Oga: krāsa**  balta  rozā  gaiši sarkana  sarkana  tumši sarkana | | *Bar le Duc, Blanka, Versailles Blanche, Witte Hollander, Witte Parel, Zitavia*  *Hossfurtu, Rosa Hollander, Rosa Sport*  *Präkanda*  *Jonkheer van Tets, Rondom, Rotet, Victoria*  *Jobes 88, Laxton’s Perfection, Mulka, Roodneus, Stanza* | | | 1  2  3  4  5 |
| **28.**  **(+)**  **QN** | **28.**  **(\*)**  **(+)**  **QN** | | **MG** | | **Pumpuru plaukšana**  agra  vidēja  vēla | | *Detvan, Rondom*  *Rote Vierländer*  *Frauendorfi, Kaukasische, Laxton’s Perfection* | | | 3  5  7 |
| **29.**  **(+)**  **QN** | **29.**  **(\*)**  **(+)**  **QN** | | **MG** | | **Ziedēšanas sākums**  ļoti agrs  agrs  vidējs  vēls  ļoti vēls | *Hosszufurtu, Turnier*  *Heros, Jonkheer van Tets*  *Losan, Rote Vierländer*  *Red Dutch, Rondom, Victoria*  *Mulka* | | 1  3  5  7  9 | | |
| **30.**  **(+)**  **QN**  **G** | **30.**  **(\*)**  **(+)**  **QN** | | **MG** | | **Augļu nogatavošanās sākums**  ļoti agrs  agrs  vidējs  vēls  ļoti vēls | *Jonkheer van Tets*  *Heros, Red Lake*  *Detvan, Mulka*  *Blanka, Krenever, Red Dutch*  *Heinemanns Rote Spätlese, Tatran* | | 1  3  5  7  9 | | |

## PASKAIDROJUMI UN METODES

### Paskaidrojumi par vairākām pazīmēm

Pazīmes, kurām pazīmju tabulas trešajā slejā ir šāds kods, pārbauda, ievērojot turpmākos norādījumus.

1. Novērojumi jāveic miera periodā, izmantojot neizgrieztus krūmus.
2. Pumpura novērojumi jāveic, kad pumpuri sāk piebriest.
3. Novērojumi jāveic, izmantojot pilnībā attīstījušās lapas, kad augļi nogatavojušies šķirnei tipisku viengadīgu dzinumu augšējā trešdaļā.
4. Novērojumi jāveic pilnziedu stadijā.
5. Novērojumi jāveic augļu nogatavošanās sākumā (sk. paskaidrojumu par 30. pazīmi).

### Paskaidrojumi par atsevišķām pazīmēm

Paskaidrojums par 1. pazīmi. Augs: augšanas spars

Ar auga augšanas sparu saprot bagātīgu veģetatīvo pieaugumu kopumā.

Paskaidrojums par 3. pazīmi. Augs: forma

|  |  |  |
| --- | --- | --- |
|  |  |  |
| 1  stāvs | 2  pusstāvs | 3  klājenisks |

Paskaidrojums par 5. pazīmi. Pumpurs: pozīcija attiecībā pret dzinumu

|  |  |  |
| --- | --- | --- |
|  |  |  |
| 1  piegulošs vai nedaudz atvirzīts | 2  atvirzīts | 3  izteikti atvirzīts |

Paskaidrojums par 7. pazīmi. Pumpurs: galotnes forma

|  |  |  |
| --- | --- | --- |
|  |  |  |
| 1  šauri smaila | 2  plati smaila | 3  noapaļota |

Paskaidrojums par 9. pazīmi. Pumpurs: vaska apsarme

Vaska apsarme ir vaska slānis uz zvīņlapām, ko var noņemt berzējot.

Paskaidrojums par 10. pazīmi. Jaunais dzinums: antocianīna krāsojums

Straujās augšanas laikā antocianīna krāsojums jānovēro uz lapas un dzinuma.

Paskaidrojums par 14. pazīmi. Lapas plātne: garuma un platuma attiecība

|  |  |  |
| --- | --- | --- |
|  |  |  |
| 3  vidēji saspiesta | 5  vidēja | 7  vidēji iegarena |

Paskaidrojums par 16. pazīmi. Lapas kātiņš: biezums

Biezums jānovēro lapas kātiņa vidusdaļā.


Paskaidrojums par 17. pazīmi. Ziedkopa: ziedu skaits

Ziedu skaits jānovēro kā kopējais ziedu skaits neatkarīgi no tā, vai tie ir atvērušies.

Paskaidrojums par 20. pazīmi. Zieds: kausiņa izliekums

|  |  |  |  |  |
| --- | --- | --- | --- | --- |
|  |  |  |  |  |
| 1  ļoti vājš | 2  vājš | 3  vidējs | 4  stiprs | 5  ļoti stiprs |

Paskaidrojums par 22. pazīmi. Augļu ķekars: garums bez kāta



Paskaidrojums par 26. pazīmi. Oga: forma

|  |  |  |  |
| --- | --- | --- | --- |
|  |  | ← platākā daļa → | |
|  |  | (zem vidusdaļas) | vidū |
|  |  |  |  |
| plata (saspiesta) ← platums (garuma un platuma attiecība) → šaura (iegarena) |  |  |  |
|  | 3  bumbierveida | 2  apaļa |
| 1  plakani apaļa |

Paskaidrojums par 28. pazīmi. Pumpuru plaukšana

Pumpuru plaukšana ir tad, kad atvērušies 10 % pumpuru.

Paskaidrojums par 29. pazīmi. Ziedēšanas sākums

Ziedēšanas sākums ir tad, kad atvērušies 10 % ziedu.

Paskaidrojums par 30. pazīmi. Augļu nogatavošanās sākums

Augļu nogatavošanās sākums ir tad, kad augli ir viegli atdalīt no auga.

#### Paraugšķirņu sinonīmi

|  |  |
| --- | --- |
| **Paraugšķirnes** | **Sinonīms(-i)** |
| *Imperial Blanche* | *Imperial White, Weiße Kaiserliche* |
| *Red Dutch* | *Roder Hollande, Rote Holländische* |
| *Rote Vierländer* | *Earliest of Fourlands, Erstling aus Vierlanden* |
| *Stanza* | *St. Anna-Beere* |
| *Versailles Blanche* | *Weiße Versailler* |
| *Witte Hollander* | *Weiße Holländische, White Dutch* |
| *Witte Parel* | *White Pearl* |

## LITERATŪRA

*Hoffman, M. H. A.*, 2005.: *List of names of woody plants*. *Praktijkonderzoek Plant & Omgeving BV.* *Boskoop*, *NL*, 871 *pp*.

*Keipert, K.*, 1981: *Beerenobst*. *Ulmer Verlag.* *Stuttgart*, *DE*, 349 *pp*.

# II PIELIKUMS

|  |  |  |  |  |  |  |
| --- | --- | --- | --- | --- | --- | --- |
| **TEHNISKĀ ANKETA**  aizpildāma saistībā ar pieteikumu Kopienas augu šķirņu aizsardzībai.  Lūgums atbildēt uz visiem jautājumiem. Ja kāds jautājums būs atstāts bez atbildes, netiks piešķirts  pieteikuma iesniegšanas datums. **Ja kāds lauks/jautājums neattiecas uz konkrēto gadījumu, lūgums to norādīt.** | | | | | | |
| **1.** | | **Botāniskais taksons:** tās ģints, sugas vai pasugas nosaukums, kurai šķirne ir piederīga, un vispārpieņemtais nosaukums  **Suga** ***Ribes rubrum L.***  SARKANĀS UN BALTĀS JĀŅOGAS | | | | |
| **2.** | | **Pieteikuma iesniedzējs(-i):** vārds(-i), uzvārds(-i) un adrese(-es), tālruņa un faksa numurs(-i), e-pasta adrese un attiecīgā gadījumā pilnvarotā pārstāvja vārds, uzvārds un adrese | | | | |
| **3.** | | **Šķirnes nosaukums** | | | | |
|  | | a) Priekšlikums par šķirnes nosaukumu, ja tas ir nepieciešams: | | | | |
|  | | b) Pagaidu apzīmējums (selekcionāra piešķirtais apzīmējums): | | | | |
| **4.** | | | **Informācija par šķirnes izcelsmi, uzturēšanu un pavairošanu** | | | |
| **4.1.** | | | **Šķirnes selekcija, uzturēšana un pavairošana**  Lūgums norādīt selekcijas shēmu, vecākaugus un citu attiecīgo informāciju. | | | |
|  | | | Šķirne, kas radusies: | | | |
| 4.1.1. | | | krustošanas rezultātā: | | | |
|  | | | a) kontrolēta krustojuma (norādīt vecākaugu šķirnes) [ ] | | | |
|  | | | b) daļēji nezināma krustojuma (norādīt zināmo vecākaugu šķirnes) [ ] | | | |
|  | | | c) pilnīgi nezināma krustojuma [ ] | | | |
| 4.1.2. | | | mutācijas rezultātā: [ ]  (norādīt vecākauga šķirni) | | | |
| 4.1.3. | | | atklājumu un attīstības rezultātā: [ ]  (norādīt, kad un kur šķirne atklāta un kā tā attīstīta) | | | |
| 4.1.4. | | | citā veidā: [ ]  (lūgums precizēt) | | | |
| **4.2.** | | | **Pavairošanas metode** | | | |
| 4.2.1. | | | Veģetatīvā pavairošana:  a) ar spraudeņiem [ ] | | | |
|  | | | b) *in vitro* pavairošana [ ] | | | |
|  | | | c) cita veida pavairošana (norādīt metodi) [ ] | | | |
| 4.2.2. | | | Pavairošana ar sēklām [ ] | | | |
| 4.2.3. | | | Cits veids (lūgums precizēt) [ ] | | | |
| **4.3.** | **Stāvoklis attiecībā uz vīrusiem:**  a) šķirne ir brīva no visiem zināmajiem vīrusiem  (norādīt, no kuriem vīrusiem) [ ]   1. b) augu materiāls ir pārbaudīts attiecībā uz vīrusiem   (norādīt, attiecībā uz kuriem vīrusiem) [ ]  c) stāvoklis attiecībā uz vīrusiem nav zināms [ ] | | | | | |
| **4.4.** | | | | **Šķirnes ģeogrāfiskā izcelsme:** reģions un valsts, kurā šķirne audzēta vai atklāta un attīstīta | | |
| **5.** | | | | **Šķirnei norādāmās pazīmes** (numurs iekavās attiecas uz atbilstošo pazīmi, kas norādīta CPVO protokolā; lūgums atzīmēt visatbilstošāko izpausmes pakāpi). | | |
| **Pazīmes** | | | | | **Paraugšķirnes** | **Vērtējums (balles)** |
| **5.1.** | | | | **Augļu ķekars: garums bez kāta** | |  |
| **(22)** | | | |  |  |  |
|  | | | | ļoti īss |  | 1 [ ] |
|  | | | | ļoti īss līdz īss |  | 2 [ ] |
|  | | | | īss | *Imperial Blanche* | 3 [ ] |
|  | | | | īss līdz vidējs |  | 4 [ ] |
|  | | | | vidējs | *Rondom* | 5 [ ] |
|  | | | | vidējs līdz garš |  | 6 [ ] |
|  | | | | garš | *Blanka, Jonkheer van Tets* | 7 [ ] |
|  | | | | garš līdz ļoti garš |  | 8 [ ] |
|  | | | | ļoti garš | *Detvan* | 9 [ ] |

|  |  |  |  |
| --- | --- | --- | --- |
| **Pazīmes** | | **Paraugšķirnes** | **Vērtējums (balles)** |
| **5.2.**  **(25)** | **Oga: lielums**  ļoti maza  no ļoti mazas līdz mazai  maza  no mazas līdz vidējai  vidēja  no vidējas līdz lielai  liela  no lielas līdz ļoti lielai  ļoti liela | *Devínska Vel’koplodná, Mulka*  *Houghton Castle, Laxton’s Perfection*  *Augustus, Laxton’s No.1, Rote Vierländer*  *Heros, Jonkheer van Tets*  *Cascade* | 1 [ ]  2 [ ]  3 [ ]  4 [ ]  5 [ ]  6 [ ]  7 [ ]  8 [ ]  9 [ ] |
| **5.3.**  **(27)** | **Oga: krāsa**  balta  rozā  gaiši sarkana  sarkana  tumši sarkana | *Bar le Duc, Blanka, Versailles Blanche, Witte Hollander, Witte Parel, Zitavia*  *Hossfurtu, Rosa Hollander, Rosa Sport*  *Präkanda*  *Jonkheer van Tets, Rondom, Rotet, Victoria*  *Jobes 88, Laxton’s Perfection, Mulka, Roodneus, Stanza* | 1 [ ]  2 [ ]  3 [ ]  4 [ ]  5 [ ] |
| **5.4.** | **Augļu nogatavošanās sākums** |  |  |
| **(30)** |  |  |  |
|  | ļoti agrs | *Jonkheer van Tets* | 1 [ ] |
|  | ļoti agrs līdz agrs |  | 2 [ ] |
|  | agrs | *Heros, Red Lake* | 3 [ ] |
|  | agrs līdz vidēji agrs |  | 4 [ ] |
|  | vidējs | *Detvan, Mulka* | 5 [ ] |
|  | vidēji agrs līdz vēls |  | 6 [ ] |
|  | vēls | *Blanka, Krenever, Red Dutch* | 7 [ ] |
|  | vēls līdz ļoti vēls |  | 8 [ ] |
|  | ļoti vēls | *Heinemanns Rote Spätlese, Tatran* | 9 [ ] |

|  |  |  |  |
| --- | --- | --- | --- |
| **6.** **Līdzīgas šķirnes un atšķirības no šīm šķirnēm** | | | |
| Līdzīgās šķirnes nosaukums | Pazīme, pēc kuras līdzīgā šķirne atšķiras1) | Līdzīgās šķirnes izpausmes pakāpe | Kandidātšķirnes izpausmes pakāpe |
| 1) Ja abu šķirņu izpausmes pakāpes ir identiskas, lūgums norādīt atšķirības lielumu. | | | |
| **7.** **Papildu informācija, kas var palīdzēt atšķirt šķirni**  Tehniskajai anketai **obligāti** jāpievieno raksturīga fotoattēla krāsu izdruka.  **7.1.** **Izturība pret kaitēkļiem un slimībām**  [ ] JĀ, lūgums norādīt  [ ] NĒ | | | |
| **7.2.** **Īpaši nosacījumi šķirnes pārbaudei**  [ ] JĀ, lūgums norādīt  [ ] NĒ | | | |
| **7.3.** **Cita informācija**  [ ] JĀ, lūgums norādīt  [ ] NĒ | | | |
| **8.** **Par *GMO* nepieciešamā informācija**  Padomes 2001. gada 12. marta Direktīvas EK/2001/18 2. panta 2. punkta izpratnē šī šķirne ir ģenētiski modificēts organisms (GMO).  [ ] JĀ [ ] NĒ  Ja atbilde ir “jā”, lūdzu, pievienojiet atbildīgo iestāžu izsniegtu rakstisku apliecinājuma kopiju, kas apliecina, ka saskaņā ar Pamatregulas 55. un 56. pantu šķirnes tehniskā pārbaude saskaņā ar iepriekš minētās direktīvas normām neapdraud apkārtējo vidi. | | | |
| **9.** **Informācija par pārbaudāmo augu materiālu**  **9.1.** Šķirnes pazīmes vai vairāku pazīmju izpausmes var ietekmēt tādi faktori kā kaitēkļi un slimības, ķīmiska apstrāde (piem., augšanas kavētāji vai pesticīdi), audu kultūras ietekme, atšķirīgi potcelmi, atvases, kas no auga ņemtas dažādās attīstības fāzēs, u. c.  **9.2.** Augu materiāls nedrīkst būt apstrādāts veidā, kas varētu ietekmēt šķirnes pazīmju izpausmes, izņemot gadījumu, ja kompetentās iestādes šādu apstrādi atļauj pieprasīt. Ja stādāmais materiāls šādi apstrādāts, jāsniedz sīks apstrādes apraksts. Šai ziņā lūgums atbilstoši savai kompetencei norādīt, vai pārbaudāmais augu materiāls ir apstrādāts kādā no šiem veidiem:  a) ar mikroorganismiem (piemēram, vīrusiem, baktērijām, fitoplazmu) [ ] Jā [ ] Nē  b) ķīmiski (piemēram, ar augšanas kavētājiem vai pesticīdiem) [ ] Jā [ ] Nē  c) ar audu kultūrām [ ] Jā [ ] Nē  d) ar citiem faktoriem [ ] Jā [ ] Nē  Lūdzu, aprakstiet plašāk atbildes, kurās esat norādījuši “jā”. | | | |
| **10.** **Iespējamā tehniskās pārbaudes vieta**  Ja šīs kandidātšķirnes tehnisko pārbaudi organizēs *CPVO*, jārēķinās ar vairāk nekā vienu pārbaudes biroju, kam *CPVO* uzticējis veikt šīs pārbaudes un kas būtu piemērots jūsu šķirnes augšanas apstākļiem. Šajā gadījumā *CPVO* lemj par tehniskās pārbaudes vietu, bet jūs varat izteikt priekšlikumu, kurā pārbaudes birojā vēlētos šķirni pārbaudīt. Pieejamie pārbaudes biroji, kam uzticēta šīs sugas pārbaude, ir atrodami *CPVO* oficiālā izdevuma īpašajā laidienā *S2* vietnē  http://www.cpvo.europa.eu/main/en/home/document-and-publications/s2-gazette | | | |
| Ar šo apliecinu(-ām), ka saskaņā ar visu manā/mūsu rīcībā esošo informāciju šajā veidlapā sniegtā informācija ir pilnīga un pareiza.  Datums: Paraksts: Vārds, uzvārds: | | | |

[Dokumenta beigas]